קצת עלינו

המומחה להרחקת יונים הינה חברה המתמחה בהרחקת יונים בפרט והרחקת בעלי כנף בכלל - אנחנו מתמתחים בהרחקת יונים, דרורים, מאיינות וסנוניות ממבנים פרטיים, עסקיים ומוסדיים, בכל הארץ. בעלי החברה והתומכים בה הינם בעלי עשרות שנות ניסיון בתחום בפיתוח ייבוא והתקנת מוצרים להרחקת יונים ובעלי כנף. המוטו של המומחה להרחקת יונים הוא "לכל בעיה יש פתרון", וכאשר מדובר במקצוענים, הפתרון הינו חכם, יעיל וידידותי. החברה עושה שימוש במבחר רחב של שיטות ונעזרת בטכנולוגיות המתקדמות ביותר בתחום, ללא כל פגיעה בבעל הכנף - הרחקת יונים "ירוקה".

במגזר הפרטי מבצעת החברה עבודות הרחקת יונים בבתים פרטיים, ברבי קומות ובדירות פרטיות. העבודות כוללות התקנה של אביזרי הרחקת יונים במקומות אסטרטגיים, כגון מסתורי כביסה, אדני חלונות, גגות, כרכובים וגגות רעפים. כמו כן, מתמחה החברה בהרחקת ציפורים ממגוון אתרים בהם הן עלולות לגרום נזק רב, כגון פילרים של מזגנים, דוודים, קולטים ומרזבים.

במגזר העסקי והמוסדי מבצעת החברה עבודות בשלל אתרים כגון: מפעלי מזון, האנגרים, סככות לציוד מיוחד ועוד. פתרונות החברה כוללים סגירת רשתות מעל חדרי מנועים, סגירה אופקית של סככות ועוד.

המומחה להרחקת יונים מוסמכים לבצע עבודות גובה: בסנפלינג, במות הרמה, מנופים וסולמות גבוהים. החברה נותנת אחריות ל-5 שנים על העבודה והמוצרים. עם לקוחות החברה המרוצים נמנים אלפי לקוחות פרטיים, מאות ועדי בתים ומוסדות ציבוריים וממשלתיים כולל משרד הביטחון. צרו איתנו קשר לפרטים נוספים.